Publication: Magyar Közlöny
Issue: MK-2011-4 (Year: 2011, Number: 4)
Era: contemporary
Section: eljárásról szóló 48/2010. (II. 26.) Korm. rendelet 15. §-a vagy 16. §-a alapján földgázkereskedõt (a továbbiakban: végsõ
Paragraph Index: 161

eljárásról szóló 48/2010. (II. 26.) Korm. rendelet 15. §-a vagy 16. §-a alapján földgázkereskedõt (a továbbiakban: végsõ menedékes kereskedõ) jelöl ki, a végsõ menedékes kereskedõ a kijelölõ határozat közlésének hónapjától kezdõdõen havonta a gázévbõl hátralévõ idõszakra a kijelölõ határozatban megállapított kapacitások feletti, a kijelöléssel érintett felhasználók ellátására lekötött többletkapacitásért (a továbbiakban: többletkapacitás) az éves szállítási kapacitásdíj 1/12-ed részét köteles megfizetni. 1.2.10. Ha a felhasználók ellátását a kijelölés lejártát követõen más rendszerhasználó biztosítja, e rendszerhasználó a felhasználók ellátása érdekében köteles az 1.2.9. pont szerinti többletkapacitást lekötni. 1.2.11. Az 1.2.9. pont szerinti kijelölõ határozatban meghatározott szállítási betáplálási pontra vonatkozó kapacitás lekötését a végsõ menedékes kereskedõ a szállítói engedélyestõl a földgázszállító vezeték másik betáplálási pontján is kérheti, ha a kérelmezett betáplálási ponton szabad kapacitás rendelkezésre áll. 1.2.12. A végsõ menedékes kereskedõ a kijelölõ határozat közlését követõ hónap 20. napjáig a lekötött többletkapacitás értékét az allokált fogyasztási adatok alapján módosíthatja. A szállítói engedélyes az eddig az idõpontig bekövetkezett kapacitás-túllépésre pótdíjat nem érvényesíthet akkor, ha a kapacitás-módosításra és a többletkapacitás lekötésére sor kerül.”

Source: https://magyarkozlony.hu/hivatalos-lapok/b01a4a3521ee82e58aafbccde474f8b773fd6cea/dokumentumok/eb2ca2cf85f2fec91024a65e26bccba5aea38d4c/letoltes